ഏഷ്യയിലെ ആദ്യത്തെ പറക്കും കാറുമായി ചെന്നൈ കമ്ബനി ഏഷ്യയിലെ ആദ്യത്തെ പറക്കും കാര് നിര്മിച്ച് ചെന്നൈ ആസ്ഥാനമായുള്ള വിനാറ്റ എയറോമൊബിലിറ്റി. ഹൈബ്രിഡ് ഇലക്ട്രിക് ഫ്ലൈയിങ് കാര് ആണ് കമ്ബനി നിര്മിച്ചത്. പുതിയ പറക്കും കാറിന്റെ ടീസറും കമ്ബനി പുറത്തുവിട്ടതായി എഎന്ഐ റിപ്പോര്ട്ട് ചെയ്യുന്നു. രണ്ട് സീറ്റര് ഫ്ലൈയിങ് കാറിന് 1100 കിലോഗ്രാം ഭാരമുണ്ട്. 1300 കിലോഗ്രാം ടേക്ക് ഓഫ് ഭാരം കൈകാര്യം ചെയ്യാന് കഴിയും. പാരച്യൂട്ടും നിരവധി എയര്ബാഗുകള് പിടിപ്പിച്ച കോക്പിറ്റും വാഹനത്തിന് ലഭിക്കും. ഏഷ്യയിലെ ആദ്യത്തെ ഹൈബ്രിഡ് ഫ്ലൈയിംഗ് കാറാണ് വിനാറ്റയെന്ന് കമ്ബനി അധികൃതര് അവകാശപ്പെടുന്നു. ആര്ട്ടിഫിഷ്യല് ഇന്റലിജന്സ് ഉള്ള ഡിജിറ്റല് ഇന്സ്ട്രുമെന്റ് പാനലുകളാണ് വിനാറ്റയിലുള്ളത്. ആഡംബരപൂര്ണമായ ഇന്റീരിയറും ആകര്ഷകമായ ബാഹ്യരൂപവുമാണ് വിനാറ്റക്കുള്ളത്. വിമാനത്തില് ഒന്നിലധികം പ്രൊപ്പല്ലറുകളും മോട്ടോറുകളും ഉണ്ട്. ഒന്നോ അതിലധികമോ മോട്ടോറുകളോ പ്രൊപ്പല്ലറുകളോ പരാജയപ്പെടുകയാണെങ്കില്, മറ്റുള്ളവ ഉപയോഗിച്ച് സുരക്ഷിതമായി വിമാനം ഇറക്കാനാകും. 300 ഡിഗ്രി കാഴ്ച നല്കുന്ന പനോരമിക് വിന്ഡോയാണ് കാറിലുള്ളത്. ഹൈബ്രിഡ് ഫ്ലൈയിങ് കാറിന് 100 കിലോമീറ്റര് ദൂരം ഒറ്റ ചാര്ജില് സഞ്ചരിക്കാനാവും. 120 കിലോമീറ്റര്മണിക്കൂര് വേഗതയാണുള്ളത്. പരമാവധി ഫ്ലൈറ്റ് സമയം 60 മിനിറ്റാണ്. 3,000 അടി ഉയരത്തില് പറക്കാനാവും. ഒക്ടോബര് അഞ്ചിന് ലണ്ടനിലെ എക്സല്, ഹെലിടെക് എക്സിബിഷനില് വിനാറ്റ പുറത്തിറക്കും. ലോകമെമ്ബാടുമുള്ള നിരവധി കമ്ബനികള് പറക്കുംകാറുകള് നിര്മിക്കാനുള്ള തയ്യാറെടുപ്പിലാണ്. അതില് ചിലതൊക്കെ പരീക്ഷണ പറക്കലുകളും നടത്തിയിട്ടുണ്ട്. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona